Olen Helena Penttilä ja toivotan sinut tervetulleeksi -
tähän ohjelmaan kanssani, -
jossa saamme olla yhdessä Jumalan Sanan äärellä.
Haluaisin tänään lukea sinulle -
Johanneksen evankeliumin 1. luvun loppujakeista.
Täällä on ihana kuvaus siitä, kuinka Jeesus lähestyy -
ja tulee todelliseksi ihmisen elämässä.
Jakeesta 45: -
"Filippos tapasi Natanaelin ja sanoi hänelle: -
'Me olemme löytäneet hänet josta Mooses laissa -
ja profeetat kirjoissaan ovat kirjoittaneet: -
Jeesuksen, Joosefin pojan, Nasaretista.'
Natanel kysyi häneltä: 'Voiko Nasaretista tulla mitään hyvää?'
Filippos vastasi: 'Tule katsomaan!'
Kun Jeesus näki Natanaelin tulevan luokseen, hän sanoi: -
'Tässä on oikea israelilainen, jossa ei ole vilppiä!'
Natanael kysyi Jeesukselta: 'Mistä sinä minut tunnet?'
Jeesus vastasi: 'Ennen kuin Filippos kutsui sinua, -
minä näin sinut viikunapuun alla.'
Natanael sanoi Jeesukselle: 'Rabbi, sinä olet Jumalan Poika, -
sinä olet Israelin kuningas.'
Jeesus vastasi hänelle: 'Senkö tähden sinä uskot, -
että minä sanoin sinulle: minä näin sinut viikunapuun alla.
Sinä saat nähdä vielä suurempia asioita.'
Vielä hän sanoi: 'Totisesti, totisesti, minä sanon teille: -
te saatte nähdä taivaan avoinna ja Jumalan enkelien nousevan ylös -
ja laskeutuvan alas Ihmisen Pojan yllä.'" Aamen.
On aivan valtavaa lukea tällaista Jumalan Sanan kohtaa.
Enkä halua sinulle ainoastaan lukea. Haluaisin tulla lähelle -
ja tuoda tämän Jumalan Sanan selkeästi eteesi kuultavaksesi.
Näin voisit tänään nähdä ja kokea, että tämä Jeesus, -
josta Natanael ja Filippos puhuvat ja josta tämä tapahtuma kertoo, -
on elävä Persoona, se Vapahtaja, joka halki vuosisatojen, -
yli 2 000 vuoden takaa, tulee meidän keskellemme.
Voimme sanoa, että Hän on elävä Jeesus.
Olisi mieletöntä puhua sellaisesta Jeesuksesta, -
jossa vain kirjainta selittäisimme, -
mutta ei olisi todellista elämänkokemusta itsellä siitä, -
että on saanut löytää tämän suun- nattoman ihmeellisen Vapahtajan.
Kun on tämä Raamatun Sana, -
kuinka Filippos tulee Natanaelin luokse, -
tuntuu, että hänen koko olemuksessaan on valtava riemu.
Nyt on tullut aika, jolloin Jumalan vastauksien aika on koittanut.
Me olemme löytäneet Hänet.
Se puhuu jostakin, joka ei ole vain suun sanoja.
Ei joku hetken häivähdys, ilon tunne -
tai löytämisen pieni kokemus, elämän värähdys.
Hän puhuu jostain, mikä on muuttanut ja muuttaa -
ja on elävää todellisuutta hänelle.
Kun hän tulee Natanaelin luokse, hän oikein riemulla sanoo, -
että kaikki se mitä Mooses, profeetat laissa, -
mitä Vanhaan testamenttiin on kirjoitettu, ne käyvät toteen.
Meidän keskellämme on nyt Messias. Tämä Jeesus on Jumalan Poika.
Hän vetoaa noihin kirjoituksiin, sillä hän tietää, -
että Natanaelin sisimmässä ja hänen elämänsä vakaumus oli, -
että hän halusi tutkia Jumalan Sanaa.
Hänellä oli ne elämän juuret siellä vanhan liiton asioissa, -
profetioissa ja kaikessa siinä, mitä Vanha testamentti oli avannut.
Hän halusi perustaa omaa näkemystään -
ja ihmetteli varmasti sisimmässään, kuinka kaikki nämä asiat, -
mistä Raamattu puhuu, voivat toteutua.
Yhtäkkiä hänen ystävänsä tulee ja sanoo: "Me olemme löytäneet Hänet."
Se on kuin täsmäisku Natanaelin sisimpään, -
koko siihen päätelmien ja etsinnän keskelle -
toisen ihmisen elämän löytämisen riemu.
Hän alkaa epäillä ja heittää vastakysymyksen: -
"Voiko Nasaretista tulla mitään hyvää?"
On ihmeellistä, että Filippos ei lähde väittelemään.
Hän sanoo yksinkertaisesti: "Tule ja katso."
Siinä on jotakin, joka nousee oman elämän kokemuksen perusteella.
Jos minä olen saanut löytää, jos Jeesus on ilmestynyt -
ja ymmärrän, että Hän on Jeesus, Jumalan Poika, -
niin se asia kestää myös Natanaelin elämän edessä.
Jos Natanael etsii ja haluaa löytää, niin etsi Häntä.
"Tule ja katso." Se on valtava kehotus -
siinä Natanaelin elämän ja hänen ajatustensa maaston keskelle.
Oli varmasti tapahtunut jo muitakin asioita, -
jotka olivat jo herättäneet Nata- naelin sisäisen ihmisen kyselyn.
Kun Jeesus tulee sinne paikalle, -
niin on ihanaa lukea täältä, että Jeesus näki Natanaelin tulevan luo.
Siis se merkitsee sitä, että Natanael halusi löytää.
Hän halusi katsoa, kestääkö tämä Jumalan Sanan todellista ilmoitusta -
tästä Jeesuksesta, mistä nyt Filippos puhuu.
On ihanaa myös nähdä täältä Raamatun lehdiltä, -
kun Jeesus tulee kosketukseen, -
puhe-etäisyydelle Natanaelin kanssa.
Hän sanoo merkilliset sanat: "Katso, oikea israelilainen, -
jonka sydämessä ei ole vilppiä."
Ystäväni, Jeesus ei sanonut, että hän on synnitön tai täydellinen, -
vaan Jeesus korostaa, että Natanael etsii rehellisesti.
Hän ei etsi jotakin oikopolkuja sivuuttaakseen tämän asian, -
ottaakseen tukea joistakin toisarvoisista asioista.
Sen sijaan hän haluaa koko sydämensä syvyydestä löytää.
Kun hän näkee ja kuulee Jeesuksen sanat, -
jotka iskevät hänen rehelliseen etsintäänsä, -
niin silloin tapahtuu jotakin Natanaelin elämässä.
Hän tajusi seisovansa Messiaan edessä.
Hän tuntee minut, minun ajatukseni. Hän on Messias.
Kuinka valtava löydön ja riemun purkaus tulee Natanaelin sydämeen.
Hän tunnustaa Jeesuksen edessä: -
"Sinä olet Israelin kuningas. Sinä olet rabbi."
Se on se suun tunnustus siinä.
On ihanaa, kun Jeesus sanoo, että saat vielä nähdä, kun uskot.
Saat nähdä suurempia. Ei ole vain hetken kokemus, -
vaan koko elämää kattava muutos ja elämän muuttava voima.
Muistan, kun pienellä kyläkunnalla oli nuorisoherätys.
Kevättalven hiihtoloman aikana toistakymmentä nuorta -
sai löytää elämäänsä Kristuksen.
He täyttyivät Jumalan läsnäololla, anteeksiantamuksen riemulla -
ja Jumala täytti heidät Pyhällä Hengellä.
Heidän sydämeensä tuli valtava jano kertoa myös ystävilleen.
Muistan, kun sain jutella noiden nuorten kanssa.
Eräs sanoi, että ensi kesänä tanssilavan lähelle pystytämme teltan.
Kirjoitamme sinne suurin kirjaimin: "Me olemme löytäneet Hänet."
Se aivan kuin pursusi koko sitä elämää: on löydetty.
On sellainen asia tapahtunut.
Kaikki ystävät, kyläläiset voisivat löytää tämän elämän.
Kun tämä tapahtuu ihmisen elämässä, niin sen vain tietää.
Olen saanut ratkaista suhteeni elävään Jumalaan.
Minun ei tarvitse kysyä naapurilta, joltakin läheiseltä ystävältä, -
olenko minä uskossa, vaan tiedän sisäisessä maailmassani, -
että ratkaisu, minkä nuorena sain tehdä Jumalan kasvojen edessä...
Nyt kun vuodet ovat soljuneet, eläkeikä on astunut esille.
Elämän vuodet lyhenevät.
En tiedä, onko elämää jäljellä pitkälti vai vähän. Sen Jumala tietää.
Mutta sydämessä on syvä tietoisuus, -
että saan olla Jumalan lapsi.
Saan etsiä Jumalan totuutta elämääni.
Saan avata sydämeni. Monesti olen joutunut eri asioista tekemään -
uudelleen parannusta ja nöyrästi pyytämään Jeesuksen edessä: -
"Puhdista minut kaikesta synnistä."
Kaiken tämän keskellä haluaa, että Jumalan valtakunnan todellisuus -
voisi mennä eteenpäin. Havahduttavin asia elämässäni, -
elämän vuosien saatossa on, -
että olen saanut olla Jumalan valtakunnan työssä jo vuosikymmeniä.
On kertynyt monia elämäntilanteita, -
joissa on saanut yhä uudelleen nähdä, -
että juuri tässä päivässä, tässä ajassa elää meidän Vapahtajamme.
Mielessäni on hetki eräässä kirkossa, -
jossa olin puhumassa. Siellä oli todistamassa eräs veli.
Hän kertoo hyvin vahvasti siinä, -
kuinka koko hänen elämänsä alkujuurilta lähtien -
vakaana pohjalaisena nuorukaisena ja siitä miehuuteen kasvaneena -
hän halusi elämässään onnistua.
Hän asetti päämääriä: opiskelut, avioliitto, -
opiskelujen päätös, virka, lasten syntymät.
Elämä soljui.
Eräänä päivänä hän sanoo naapurille, -
että hän on oikeastaan saavuttanut elämässä kaiken sen, -
mistä hän on unelmoinut ja minkä asettanut elämänsä päämääriksi.
Oli kevättalven päivä, jäiden lähdön aika luonnossa.
Koko kodin elämä järkkyi.
Tulee tieto, että heidän ala-astetta käyvä poikansa -
oli hukkunut läheisen järven rantaan.
Jäälautoilla olivat pojat leikkineet, ja tuli tällainen päätös.
Yhtäkkiä kaikki muuttui.
En koskaan unohda sitä hetkeä, kun tuo mies todistaa: -
"Minä seisoin kappelissa, -
pienen poikani avoimen arkun äärellä. -
Katselin tuota olemusta, joka hetki sitten oli täynnä elämää. -
Nyt tuo elämä oli poissa. -
Minä kysyin hiljaa, mikä kestää tässä elämässä."
Yhtäkkiä elämän perustus ei enää ollutkaan saavutuksissa, -
mitä oli juuri hiljattain saattanut sanoa.
Hän sanoi pudonneensa kuin tyhjän päälle.
"Tartuin hiljaa vaimoni käteen kiinni ja olimme siinä hiljaa. -
Kumpikaan emme vielä tunteneet Jumalaa."
Hän sanoi, että kuitenkin jotakin tapahtui sisimmässä.
Hän sanoi vaimolleen: "Lauletaan yhdessä kiitosvirsi."
Se oli täysin käsittämätöntä, kun he alkoivat laulaa: -
"Kiitos Sulle Jumalani armostasi kaikesta, -
jota elinpäivinäni olen saanut kokea."
Kappelissa kiiri heidän arasti itkun keskeltä laulamansa laulu.
Jotenkin hän tajuaa, että elämä ei pääty tähän. On jotakin enemmän.
"Minä tahdon sen löytää." Menee muutamia viikkoja.
Vierähtää muutama kuukausi. On monia tuskaisia päiviä, kyselyä -
elämän haurauden keskellä.
Eräänä päivänä hänen vaimonsa kotiseuroissa kokee -
uudestisyntymisen elävään toivoon.
Alkaa tulla hiljainen lohdutus sinne surun maastoon.
Sen kautta myös isä, kodin pää, löytää tämän elämän.
Hän kertoo tuossa todistushetkessä, -
että yhtäkkiä hän vain tajusi, että Jumala on.
Ei enää niissä sanoissa, mitä ystävät tai puoliso kertoi, -
että Jeesus on löydettävissä, -
vaan tuli henkilökohtaisen elämän ratkaisun aika.
Hän sai tarttua kiinni iankaikkiseen elämään, -
iankaikkisen elämän sanoihin.
Hän sanoi, että hänen elämässään tapahtui jotakin.
Hän tajusi, kuinka tuskan ja ikävän möykky alkoi sulaa sisimmässä.
Alkoi hiljaa tulla Jumalan levollisuus ja rauha elämään.
Elämä jatkui.
Kuitenkin hän sanoo janonneensa vielä enemmän, -
kunnes tuli päivä, että Jumala sai heidätkin täyttää Pyhällä Hengellä.
Sillä voimalla, joka avaa Jumalan voiman kanavan arjen keskelle.
Ystäväni, tänään tässä hetkessä tiedän, -
että joku kulkee tällaisessa epävarmuuden maastossa.
Jotakin elämäsi perustuksista on hajonnut.
Sinä istut siellä elämäsi puun alla ja mietit elämän todellisuutta.
Kaipaat jotakin, joka kestää ja johon voisi turvata.
On ihanaa lukea täältä Jumalan kirjan lehdiltä.
Täällä sanotaan 1. Johanneksen kirjeessä näin: -
"Me tiedämme, että olemme Jumalasta, -
mutta koko maailma on Pahan vallassa.
Tiedämme myös, että Jumalan Poika on tullut -
ja antanut meille ymmärryksen tunteaksemme hänet, -
joka on Todellinen. Me olemme hänessä, -
joka on Todellinen, hänen Pojassaan Jeesuksessa Kristuksessa.
Hän on tosi Jumala ja iankaikkinen elämä."
Tässä Raamattu kansalle -käännök- sessä on vielä ihana selitys -
tämän 1. Johanneksen kirjeen 5. luvun alaviitteessä.
'Todellinen' erotuksena epäjumalista, jotka eivät ole todellisia.
Sanalla on myös merkitys 'tosi', 'totuudellinen' ja 'luotettava'.
Kun luin näitä jakeita: tosi Jumala, todellinen, luotettava, -
niin jotakin siitä haluaisin painaa sinun sydämeesi.
Elämme niin epävarman ajan keskellä.
Julistetaan asioita. Tässä on tätä ja tuossa on tuota.
Tuota ja tuota ihminen tarvitsee.
Tänään joku nostetaan korkealle jalustalle -
ja mainostetaan sinun tarvitsevan tätä. Et selviä ilman jne.
Kun mennään muutamia viikkoja, kuukausia, kenties vuosia, -
se kumotaan. Se ei ole ollutkaan todellista.
On kuitenkin jotakin tässä elämän keskellä niin valtavaa.
Se on tämä Jumalan Sana. Se ei ole muuttunut ikiaikojen kuluessa.
Ihminen voi kyllä repiä sitä pois elämästään.
Aivan kuin muokata sitä omien suunnitelmiensa mukaiseksi, -
mutta se ei tule koskaan kestämään.
Jumalan Sana on iankaikkinen Sana, ja se toteutuu.
Sanokoon ihminen mitä tahansa.
Tätä perustusta janosi Natanael elämäänsä.
Tätä perustusta janosi tämä mies, josta äsken kerroin.
Tätä perustusta minä janosin elämääni 21-vuotiaana.
Kun istuin kokouksessa ja kuuntelin Jumalan Sanan saarnaa, -
yhtäkkiä vain tajusin, kuinka olin aivan kuin avoimena Jumalan edessä.
Näin, kuinka paljon olin jo siihen mennessä elämässäni rikkonut -
omaa elämääni, lähimmäisiäni ja Jumalaa vastaan.
Yhtäkkiä koko sydän on tällaisessa myllerryksessä, -
ja tajuaa oman avuttomuutensa ja kelvottomuutensa.
Kuuntelee Jumalan Sanan saarnaa ja tajuaa, -
että tällaisena en voi koskaan kohdata elävää Jumalaa.
Minä joudun eroon elävästä Jumalasta, jos jatkan vaellustani näin.
En silti koskaan unohda sitä, -
että missä Jumalan Henki avaa ihmisen ymmärryksen -
käsittämään oma mahdottomuutensa, sinne tulee aina Jumalan rakkaus, -
joka on Kristuksessa Jeesuksessa.
Oli riemullista silloin kuulla Jumalan Sanan julistusta, -
joka laskeutui sydämeni, ajatusmaailmani ylle: -
Jeesuksen Kristuksen, Jumalan Pojan veressä -
voidaan saada kaikki synnit anteeksi.
Jumala on valmistanut tämän kaiken valmiiksi.
Nyt Jumala vain odottaa, että sinä - ja silloin minä - saat avata -
sydämesi ja sanoa. "Jeesus, tule ja puhdista elämäni. -
Haluan jotakin todellista."
Jotakin, joka on vielä aamulla herätessäni sisimmässäni -
ja tiedän, että saan elää tätä ajan elämää myös -
ei vain valtavaa päämäärää varten, -
vaan että saan myös jakaa tätä Jumalan valtakuntaa.
Tulla kuin Filippos jonkun kohdalle ja sanoa: "Me olemme löytäneet."
Ei minun tarvitse esitellä itseäni, vaan Häntä, joka muuttaa elämän.
Niinhän Filipposkin vetosi, kuinka Mooseksesta lähtien, -
profeetoista lähtien, lain aikakaudesta lähtien -
on koko ajan kulkenut Raamatussa ihanasti punaisena lankana tämä: -
Tulee päivä, jolloin Jumala antaa tähän aikaan sovittajan, -
Kristuksen, oman Poikansa. Hän tulee tähän aikaan.
Ystäväni, nyt uuden liiton siunauksena on se valtava todellisuus, -
että saamme uskon kautta nähdä ja ymmärtää Jumalan Sanasta, -
että Jeesus tuli. Tuli se joulu, jolloin Jeesus syntyi.
Myöhemmin tuli se pääsiäinen, jolloin Hän sovitti syntimme -
ja rikkomuksemme ristinpuulla.
Se ristinpuun sanoma on niin valtava, -
että kun luet Jumalan Sanaa, -
että Jeesus kuollessaan astui alas syvyyksiin.
Hän riisti aseet hallituksilta ja valloilta ja sai voitonriemun.
Juuri tämän riemun ja tämän voiton tähden -
syntinen ihminen voi kokea anteeksiantamuksen synneistään, -
koska Kristus on tämän meille valmistanut.
Synnitön Jumalan Poika tuli meidän edestämme synniksi.
Hänen päälleen heitettiin meidän syntimme, -
jotta viaton ihminen kärsi kuoleman Jumalan Poikana -
ja samalla toi tuon valtavan sovituksen.
Sovituksen saarna on sitä valtavaa Jumalan totuutta tässä ajassa.
Kun avaat sydämesi, voit mitä vaikeimmissakin elämäntilanteissa -
kohdata elämän, joka hiljaa alkaa nostaa sinua sieltä -
ja vakuuttaa sisimmässäsi, että olet laskenut elämäsi tosiasiaan.
Sen tähden Hän on se todellinen Jumala, -
joka on tämän pahan ajan ja elämän keskelle tullut, -
jotta voimme julistaa tätä sanomaa: Jeesus elää -
ja Hän elää jokaisessa omassaan Pyhässä Hengessä.
Ihana Vapahtaja, suurenmoinen elämän antaja on -
myös tässä hetkessä, ystäväni, lähestynyt sinua.
Eräs kirja on saanut nimekseen, -
että kun puista putoavat lehdet, -
niin keittiön ikkunasta näkee pidemmälle.
Siinä on tuon perheen elämänkertaa. Siihen en palaa. Vain tämä ajatus:
joskus elämämme puusta täytyy Jumalan pudotella lehtiä, -
että meidän sisimpämme ja se kaipaus alkaa tulla esille.
Ei voi verhoutua piiloon, vaan äkkiä tajuaa olevansa avoimena.
Ne estävät lehdet ovat pudonneet.
Ne ovat ehkä osoittaneet sen haa- voittuvuuden, mitä ihmisinä olemme, -
mutta Hän, Jeesus, on suurempi.
Kun Hänen valonsa pääsee oksien lomasta suoraan sisimpäämme, -
niin alkaa tapahtua Natanaelin elämän todellisuutta.
Kun hän janosi ja etsi, niin hän myöskin löysi.
Hän löysi tosi Jumalan ja hänen elämänsä sai hienon päämäärän.
Voit tutkia sitä täältä Jumalan kirjan lehdiltä.
Voit hiljaa asettaa oman elämäsi sitä vasten ja sanoa: -
"Jeesus, anna minulle sitä, mitä annoit Natanaelille."
Ja sinä, ystäväni, et turhaan etsi Jumalan kasvoja. Ne voi löytää.
Sen tähden hiljennymme tässä rukoukseen -
ja saan siunata sinua, ystäväni, -
joka tänään allapäin mietit elämäsi tarkoitusta.
Elämä löytyy ja se löytyy Kristuksessa Jeesuksessa.
Hiljennymme nyt rukoukseen.
Taivaallinen Isä, Kristuksen valtavan nimen ja armon tähden -
kiitos, Herra, että ilmestyt juuri siellä, missä yksi ihminen, -
jonka tunnet nimeltä, on hiljaa avannut sydämensä tuntoja -
oman rehellisyytensä ja oman sisimpänsä rehellisissä tunnoissa.
Herra, kiitos, että Sinä et silloin koskaan käy ohitse.
Nyt, Herra Jeesus, laske haavoitetun kätesi siunaus.
Anna koko olemuksen kokea, että Jeesus, nimessäsi ja veressäsi -
avautuu hänelle uusi elämä. Hän saa kokea anteeksiantamuksen -
ja todella nähdä, että Jumala on totuuden ja tosi Jumala, -
joka ottaa ihmisen todesta Jeesuksen nimen ja veren tähden. Aamen.
Ystäväni, Jeesus sinua siunatkoon. Aamen.
Ystäväni, jos haluat tukea tätä ohjelmaa, voit soittaa -
puhelinnumeroon 0600 10077.
Puhelun hinta on noin 10 euroa.
Voit käyttää myös pankkia. Tilinumero näkyy ruudussa.
Muista myös viite, jolla tuet juuri tätä ohjelmaa.
Kiitos sinulle lahjastasi!
Tekstitys: Tuula-Riitta Virrankare